સુજિત નાયરે જણાવ્યું હતું કે ભારતમાં અને અમેરિકામાં આઇટીવી ગોલ્ડ-એચડબ્લ્યુ ન્યુઝ નેટવર્કના સંયુક્ત પ્રસારણ દ્વારા અમે યુએસ ઇમિગ્રેશન લો, વ્યાપારની તકો, ઇન્ડીયન ડાયસ્પોરા વિશે ભારતમાં 17 મિલિયન દર્શકો માટે પ્લેટફોર્મ પૂરું પાડીશું. આ ઉપરાંત અમે ભારતની બદલાતી નીતિઓ, સરકારી નીતિનિયમો-બેન્કિંગના નિયમો વગેરે વિશેની માહિતી પણ આપીશું. બન્ને ટીવી ચેનલો વચ્ચેનું આ જોડાણ ભારતીય બ્રાન્ડ અને સર્વિસને અમેરિકી બજારમાં તક પૂરી પાડશે, એ જ રીતે અમેરિકી બ્રાન્ડ અને સર્વિસને પણ ભારતીય બજારમાં તક આપશે.